stanford-oval/wikipedia huggingface dataset:
הכוכב הבא לאירוויזיון 2025
מהלך התחרות > שלב הגמר > סיבוב ראשון

בסיבוב הראשון, התמודדו ארבעת המבצעים מול השופטים והקהל. בסיום כל ביצוע, כל שופט דירג את הביצוע עד 12 נקודות. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע 10 פעמים לביצוע אחד מתוך הארבעה. קולות השופטים היוו 30% מהתוצאה הסופית, בעוד קולות הצופים היוו 70%. שלושת המתמודדים שקיבלו את מירב הקולות, עלו לסיבוב השני.
| סדר> סדר.22 בינואר 2025 | שם המבצע> שם המבצע.22 בינואר 2025 | שם השיר> שם השיר.22 בינואר 2025 | הצבעת השופטים> אמדורסקי.22 בינואר 2025 | הצבעת השופטים> פלס.22 בינואר 2025 | הצבעת השופטים> דנקר.22 בינואר 2025 | הצבעת השופטים> מימון.22 בינואר 2025 | הצבעת השופטים> חסון.22 בינואר 2025 | הצבעת השופטים> לוי.22 בינואר 2025 | הצבעת השופטים> סך הכל.22 בינואר 2025 | תוצאה> תוצאה.22 בינואר 2025 |
| --- | --- | --- | --- | --- | --- | --- | --- | --- | --- | --- |
| 1 | דניאל וייס | "Let It Be" | 12 | 12 | 12 | 12 | 10 | 10 | 68 | מקום 4 |
| 2 | מורן אהרוני ורד בנד | "Be Still My Love" | 10 | 12 | 10 | 12 | 12 | 12 | 68 | סיבוב שני |
| 3 | ואלרי חמאתי | "כשאת עצובה" | 12 | 12 | 12 | 12 | 12 | 12 | 72 | סיבוב שני |
| 4 | יובל רפאל | "Dancing Queen" | 12 | 12 | 12 | 12 | 12 | 12 | 72 | סיבוב שני |
מהלך התחרות > שלב הגמר > סיבוב שני

בסיבוב השני יתמודדו שלושת המבצעים הנותרים מול השופטים והקהל. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע לביצוע אחד מתוך השלושה. במהלך הצבעת הצופים, כל שופט מסר את הצבעתו על ידי חלוקת 8, 10 ו-12 נקודות לשלושת המתמודדים. ההצבעה התחלקה בצורה שווה בין השופטים והצופים - 50% לכל אחד. סך כל הנקודות שניתנו לשופטים לחלק בין שלושת המבצעים הוא 180 וכך גם לקהל הצופים.
| סדר> סדר.22 בינואר 2025 | שם המבצע> שם המבצע.22 בינואר 2025 | שם השיר> שם השיר.22 בינואר 2025 | הצבעת השופטים> אמדורסקי.22 בינואר 2025 | הצבעת השופטים> פלס.22 בינואר 2025 | הצבעת השופטים> דנקר.22 בינואר 2025 | הצבעת השופטים> מימון.22 בינואר 2025 | הצבעת השופטים> חסון.22 בינואר 2025 | הצבעת השופטים> לוי.22 בינואר 2025 | הצבעת השופטים> סך הכל.22 בינואר 2025 | הצבעת הצופים> הצבעת הצופים.22 בינואר 2025 | ניקוד סופי> ניקוד סופי.22 בינואר 2025 | מקום> מקום.22 בינואר 2025 |
| --- | --- | --- | --- | --- | --- | --- | --- | --- | --- | --- | --- | --- |
| 1 | מורן אהרוני ורד בנד | "Purple Rain" | 10 | 8 | 8 | 10 | 8 | 10 | 54 | 38 | 92 | 3 |
| 2 | יובל רפאל | "Writing's on the Wall" | 12 | 12 | 10 | 12 | 12 | 12 | 70 | 87 | 157 | 1 |
| 3 | ואלרי חמאתי | "Imagine" | 8 | 10 | 12 | 8 | 10 | 8 | 56 | 55 | 111 | 2 |
הערות שוליים

↑  אבי זייקנר, ישראל מאשרת השתתפות באירוויזיון 2025, באתר EuroMix, ‏31 במאי 2024
↑  אירוויזיון 2025: התאגיד הכריע - האם קשת 12 שוב תבחר את הנציג?, באתר אייס, 23 ביולי 2024
↑  אבי זייקנר, הכוכב הבא לאירוויזיון 2025 תעלה לאוויר ב-10 בנובמבר, באתר EuroMix, ‏3 בנובמבר 2024
↑  אירוויזיון - אירוויזיון 2025 - כל החדשות, הדיווחים וההימורים, באתר EuroMix, ‏2025-01-15
↑  גיל משעלי, ‏חיכיתם לזה: "הכוכב הבא לאירוויזיון" חוזרת למסך ב-10 לנובמבר, באתר ‏מאקו‏, 3 בנובמבר 2024
1 2 3 4 5 6 7  טל דהן, אלה מתמודדי "הכוכב הבא לאירוויזיון" המפתיעים שהגיעו לאודישנים! - אירוויזיון 2025, באתר EuroMix, ‏2024-10-28
↑  מורן אהרוני ורד בנד ב"כוכב הבא" | ForReal, באתר www.israelhayom.co.il, ‏2024-10-28
1 2 3 4 5  אביעד ברגר, "הכוכב הבא לאירוויזיון": כוכבי העבר ממשיכים להגיע לאודישנים! - אירוויזיון 2025, באתר EuroMix, ‏2024-10-30
↑  גיל משעלי, ‏פרסום ראשון: להקת חמסה עשו אודישן ל"הכוכב הבא", באתר ‏מאקו‏, 30 באוקטובר 2024
↑  גילינו: זה הזמר החרדי שעשה אודישן ל"כוכב הבא", באתר כיפה, ‏2024-10-28
סקאג'וויה

| --- | --- |

 לידה:  מאי 1788 Salmon, ארצות הברית 
 פטירה:  20 בדצמבר 1812 (?) Fort Lisa, ארצות הברית 
 מדינה:  ארצות הברית 
 כינויים נוספים:  Sacajawea, Sakakawea
 ידועה בשל:  הדרכת משלחת החקר של לואיס וקלארק
 בן זוג:  טוסן שארבונו
 פרסים והוקרה:  היכל התהילה הלאומי לנשים (2004)  היכל התהילה ומוזיאון הבוקרת הלאומי 
 
סקאג'וויה (באנגלית: Sacajawea ,Sakakawea, Sacagawea או הגששית; מאי 1788 – 20 בדצמבר 1812) הייתה אישה ילידית אמריקאית משבט למהי שושון שסייעה לחוקרים לואיס וקלארק במשלחת החקר שלהם למיפוי השטח בטריטוריית לואיזיאנה. במאה העשרים היא אומצה כסמל לעצמאות ולשוויון של נשים, ודמותה מונצחת במקומות ובאירועים רבים.
ביוגרפיה

מידע היסטורי אמין על אודות סקאג'וויה מוגבל מאוד. היא נולדה בקבוצת "אוכלי הסלמון" של שבט למהי שושון באזור סלמון, איידהו, במחוז למהי. בשנת 1800, כאשר הייתה בערך בת 12, היא ונערות נוספות נחטפו על ידי קבוצה של הידאטסה. בתקרית זו נהרגו כמה מבני שבטה. היא הוחזקה בשבי בכפר ליד העיר וושבורן, צפון דקוטה.
בסביבות גיל 13, סקאג'וויה נמכרה ל"נישואים" שלא בהסכמתה לטוסן שארבונו (Toussaint Charbonneau), צייד קוויבקי שהתגורר בכפר. הוא קנה צעירה שושונית נוספת, המכונה "אשת בונה", כאישה שנייה. שארבונו רכש את שתי הנערות מידי ההידאטסה כדי שישמשו כנשותיו, אך ייתכן ש"זכה" בסקאג'וויה בהימורים.
ביוגרפיה > המשך חייה ומותה

לאחר סיום המסע, שארבונו וסקאג'וויה גרו שלוש שנים אצל ההידאטסה לפני שקיבלו את הזמנתו של ויליאם קלארק להתיישב בסנט לואיס, מיזורי, בשנת 1809. הם הפקידו את חינוכו של בנם ז'אן-בטיסט בידיו של קלארק, שרשם את הבחור הצעיר בפנימייה של אקדמיית סנט לואיס. סקאג'וויה ילדה בת, ליזט, כנראה בשנת 1812.
כמה חודשים מאוחר יותר, 15 אנשים נהרגו במתקפת אינדיאנים על מבצר ליסה, בפתחו של נהר ביג הורן. בין הניצולים הייתה גם בתה הצעירה של סקאג'וויה. טוסן שארבונו חי עד גיל 76. בשנת 1813 הוא העביר באופן רשמי את המשמורת על בנו לוויליאם קלארק.
תפקידה במשלחת

על פי בלאושטיין, ממרחק הזמן וממיעוט התיאורים ביומנים, קיים קושי להבין מה היה תפקידה של סקאג'וויה במשלחת, וכיצד התייחסו אליה מפקדי המשלחת. היא מפרטת דעות של כמה חוקרים שכל אחד מהם הגיע למסקנות שונות: בין מי שטען כי תפקידה במשלחת היה שולי, דרך תפיסה של מעמדה המרכזי כמי שמיתנה את החשדנות כלפי המשלחת בעצם נוכחותה כאישה, ועד ראייה של תפקידה באופן הירואי ממש, בדומה למיתוס של "הנסיכה האינדיאנית", שבמסגרתו נכללת פוקהונטאס.. דעתה של בלאושטיין היא שמתוך תיאור פעולותיה ביומנים, אין ספק שסקאג'וויה ניחנה בתושיה ויוזמה, וכן שהכירה את דרכי השבטים הילדיים ויכלה להתקשר עימם, ואף הכירה צמחים ובעלי חיים שבזכותם יכלה המשלחת לשרוד. מול אלה, עומדים הדיווחים השבלוניים והתמציתיים שלה ביומנים, שמקשים על הקורא להבין עד כמה הייתה חיונית במסע. עוד היא מציינת, שסביר כי לתפיסה הסטראוטיפית שהייתה ללואיס וקלארק כגברים לבנים ומשכילים כלפי נשים בכלל, ונשים ממוצא ילידי בפרט, הייתה השפעה על תפיסתה של סקאג'וויה כאדם שלם וכדמות בעלת תפקיד קריטי במשלחת.
הוקרה והנצחה

סקאג'וויה הייתה חלק חשוב במשלחת של לואיס וקלארק, המוכרת היטב לציבור האמריקאי. התנועה הלאומית לזכויות נשים בתחילת המאה העשרים אימצה אותה כסמל של עצמאות ושוויון, הקימה מספר פסלים ושלטים לזכרה, וופעלה רבות כדי להפיץ את ההישגים שלה.
פסלים ואנדרטאות רבים הוקמו לזכרה ברחבי ארצות הברית, להלן רשימה חלקית:
הפסלת אליס קופר פיסלה את "סקאג'וויה וז'אן-בטיסט" בשנת 1905. זהו פסל ברונזה בפארק וושינגטון בפורטלנד, אורגון.
בפארק סקאג'וויה במונטנה ניצב פסל שלה במקום ממנו משערים כי נחטפה כילדה.
ב-1910 פיסל לאונרד קרונל את סקאג'וויה ובנה התינוק עבור פארק גבעת הממשל בצפון דקוטה.
ב-2008 יצר האמן טום מקלילנד את הפסל "סקאג'וויה" בריצ'לנד, וושינגטון.
ב-1977, שנים לאחר מותה, היא נכללה בהיכל התהילה הלאומי לבוקרות בפורט וורת', טקסס. בשנת 2001, הוענק לה תואר "סמל של כבוד" (Honorary Sergeant) על ידי הנשיא ביל קלינטון.
בשנת 2000, מטבעת ארצות הברית הנפיקה מטבע מיוחד לזכרה בו נראים סקאג'וויה ובנה ז'אן-בטיסט. פניה של סקאג'וויה צוירו לפי תווי פניה של אישה מודרנית מבנות שבט שושון, רנדי'ל ה-דואו טטון (Randy'L He-dow Teton). ערכו של מטבע הזיכרון הוא דולר אחד.
ב-2006 הושקה ספינת הצי האמריקאי USNS Sacagawea (T-AKE-2). המוטו של הספינה הוא "מובילים את הדרך" (Leading the Way).
הוקרה והנצחה > אתרים

רשימה חלקית:
אגם סקאג'וויה - בצפון דקוטה
הר סקאג'וויה - בוויומינג
שביל מורשת סקאג'וויה - שביל בן כ-37 ק"מ לאורך נהר קולומביה בין הערים ריצ'לנד, פסקו וקנוויק במדינת וושינגטון
נהר סקאג'וויה - פלג של נהר המיזורי
פארק לאומי סקאג'וויה - במדינת וושינגטון
קלדרת סקאג'וויה(אנ') - קלדרה גדולה ומוארכת במישור עשתר שעל הכוכב נוגה
בתרבות

1974-9 - מיצב ארוחת הערב של האמנית הפמיניסטית ג'ודי שיקגו כולל צלחת לסקאג'וויה באגף 3.
1984 - הרומן סקאג'וויה מאת אנה לי וולדו
2004 - הסרט מסעה של סקאג'וויה. במאי: אלן אוסטין.
2006 - הסרט לילה מוטרף במוזיאון. את דמותה שיחקה מיזו פק (Mizuo Peck). גם בסרטי ההמשך ב-2009 וב-2014.
2007 - הסרט הרוח של סקאג'וויה. במאיות: בוורלי פנינגר ואליסון יאנג.
2013 - דמותה הוצגה בפרק מתוך הסדרה "היסטוריה שתויה", אותה גילמה אלכסנדרה דדריו.
הערות שוליים

↑  "Sacagawea". Lewis and Clark. Public Broadcasting Service. נבדק ב-2017-09-12.
1 2 3  איילת בלאושטיין, היווצרותו של מיתוס: דמותה של סקג'ווייה על פי יומני לואיס וקלארק (עמ' 102)
↑  Irving W. Anderson, "The Sacagawea Mystique:
Her Age, Name, Role and Final Destiny," COLUMBIA Magazine, 13/3 (1999).
↑  Hebard, Grace Raymond (1933). Sacajawea: Guide and Interpreter of Lewis and Clark (2012 ed.). Courier Corporation. ISBN 9780486146362.
↑  Meriwether Lewis-William Clark, The Journals of the Lewis and Clark Expedition, "October 13, 1805", University of Nebraska–Lincoln.
↑  Peter Kastor et al., "Sacagawea in primary sources", Lewis and Clark and the American Challenge, St. Louis: Department of American Cultural Studies, Washington University.
↑  Bonnie Butterfield "Spirit Wind-Walker", "WHAT HAPPENED TO SACAGAWEA AFTER THE EXPEDITION RETURNED?".
↑  Ramona Cameron Worley, Sacajawea 1788–1884: Examine the Evidence (Lander, WY, 2011), p. 17.
↑  Fresonke, Kris & Spence, Mark David (25 בפברואר 2004). Lewis & Clark: Legacies, Memories, and New Perspectives. University of California Press. ISBN 978-0-520-23822-0. {{cite book}}:  (עזרה)תחזוקה - ציטוט: שימוש בפרמטר authors (link)
↑  "Sergeant Sacagawea". lewisandclarktrail.com. 2009-01-04. נבדק ב-2012-02-13.
↑  דף המטבע באתר מטבעת ארצות הברית.
↑  פרטי רישום הספינה.
| --- | --- |
בקרת זהויות :  NLI: 987007277656705171  PLWABN: 9810556512705606  GND: 118793969  ISNI: 0000 0000 7374 4116  LCCN: n79040147  NKC: jx20060117090  SNAC: w69990p3  SUDOC: 124631614  VIAF: 84351167   WorldCat (עם VIAF): 84351167 
לואיס וקלארק בחלק התחתון של קולומביה מאת צ'ארלס מריון ראסל; סקאג'וויה נראית עומדת וידיה מושטות קדימה.
האובליסק במקום המשוער של מותה, דקוטה הדרומית, 2003
ועדת שמגר (דרכי המינוי של היועץ המשפטי לממשלה)

הוועדה הציבורית לבחינת דרכי המינוי של היועץ המשפטי לממשלה ונושאים הקשורים לכהונתו, המוכרת בשם ועדת שמגר היא ועדה ציבורית בראשותו של נשיא בית המשפט העליון לשעבר מאיר שמגר, אשר נתמנתה בשנת 1997 על ידי שר המשפטים צחי הנגבי, על-מנת לבחון את דרכי המינוי ונושאים הקשורים לכהונתו של היועץ המשפטי לממשלה בעקבות פרשת בר-און חברון.
רקע - פרשת בר-און חברון

ב-10 בינואר 1997 מינתה הממשלה, בראשות בנימין נתניהו, את עורך-דין רוני בר-און לתפקיד היועץ המשפטי לממשלה. תפקיד היועץ המשפטי לממשלה הוא תפקיד בעל כוח שלטוני רב עוצמה הדורש שיקול דעת עצמאי באשר להעמדה לדין פלילי ולעיכוב הליכים פליליים, ובשל כך מינוי בר-און אשר היה פעיל פוליטי, חבר במרכז הליכוד, ולא נמנה עם הפרקליטים מן השורה הראשונה, נראה כלא טבעי. בנוסף, שר המשפטים, צחי הנגבי, היה מתמחה במשרדו של בר-און, דבר אשר הוסיף לבעייתיות שבקשריו הפוליטיים של בר-און.
הביקורת הציבורית הייתה קשה. יום לאחר מינויו של בר-און לתפקיד, הוגשה לבג"ץ עתירה על ידי ח"כ אופיר פינס ממפלגת העבודה. העתירה דרשה מראש-הממשלה ובר-און לתת הסבר למינויו של בר-און לתפקיד היועץ המשפטי לממשלה. נוסף על כך נתבקש צו ביניים שימנע מבר-און להיכנס לתפקיד עד אשר תינתן החלטה בעתירה.
יומיים לאחר מינויו, הכריז בר-און על התפטרותו מתפקיד היועץ המשפטי לממשלה.
כאשר נשאלה השאלה מדוע סירבו ראש-הממשלה ושר המשפטים למנות משפטנים מן השורה הראשונה לתפקיד היועץ המשפטי לממשלה השיב העיתונאי החוקר מרדכי גילת כי הסיבה נעוצה בכך שכנגד כמה מבכירי הקואליציה עמדו אישומים פליליים, דבר אשר גרם להם להימנע ממינוי אדם חזק מידי לתפקיד. הבכירים הפעילו לחץ גדול על ראש-הממשלה ועל מנת לרצות אותם הוא היה חייב למנות לתפקיד אדם שיוכל לעזור להם.
ב-22 בינואר 1997 נפתחה מהדורת מבט בכותרת כי חבר הכנסת אריה דרעי התנה את תמיכתו בהסכם חברון במינויו של עו"ד רוני בר-און ליועץ המשפטי לממשלה.
בכתבתה של איילה חסון אשר חשפה את הדבר, נאמר כי דרעי נפגש עם בר-און, אשר היה מאושר מן המינוי המכובד, ובמהלך הפגישה הבטיח בר-און לדרעי עסקת טיעון שאין עמה קלון על-מנת שדרעי יוכל להמשיך בקריירה הפוליטית שלו. דרעי הגיע לראש-הממשלה ואל מנכ"לו, אביגדור ליברמן, והודיע להם שש"ס תפרוש מן הממשלה אם הם לא ימנו את בר-און לתפקיד היועץ המשפטי לממשלה. שלושה ממקורביו של ראש-הממשלה התריעו בפניו מפני המינוי של בר-און. נתניהו השתכנע והסיר את מועמדותו של בר-און לתפקיד. בעקבות זאת ש"ס הודיעה כי היא מתנגדת להסכם חברון, שלפיו צה"ל יצא מחלקיה הפלסטיניים של העיר. ליברמן נשלח אל דרעי להבטיח לו שבר-און ימונה בכל זאת, ולאור זאת ש"ס הסירה את התנגדותה להסכם חברון.
בהוראתה של פרקליטת המדינה עדנה ארבל נפתחה חקירה משטרתית. בין הנחקרים היה ראש-הממשלה נתניהו, שהיה ראש-הממשלה הראשון בישראל שנחקר במשטרה בחשד לעבירה פלילית. עם תום החקירה, המליצה המשטרה להעמיד לדין את נתניהו ואת הנגבי באשמה של הפרת אמונים, ואת דרעי וליברמן באשמה של מעורבות בסחיטה והפרת אמונים. לא הומלצו לנקוט צעדים כלשהם כנגד בר-און.
ב-20 באפריל 1997 הודיע היועץ המשפטי לממשלה אליקים רובינשטיין, אשר מונה לאחר התפטרותו של בר-און, ופרקליטת המדינה עדנה ארבל כי לא יעמידו לדין את נתניהו, הנגבי וליברמן בשל העדר ראיות מספיקות.
בעקבות הפרשה, ב-13 בפברואר 1997 מינה שר המשפטים, צחי הנגבי, ועדה ציבורית בראשות מאיר שמגר אשר נתבקשה לבחון את אמות המידה הנדרשות בעניין כשירותו של מועמד למשרת היועץ המשפטי לממשלה, את דרך מינויו, את דרך הצגת שמות המועמדים ומשך כהונתו. וכן היא הוסמכה להמליץ את המלצותיה בכל סוגיה אחרת הקשורה לכהונת היועץ המשפטי לממשלה, כפי שתמצא לנכון.
ועדת שמגר

חברי הוועדה היו מאיר שמגר, נשיא בית המשפט העליון בדימוס, ששימש גם כיושב-ראש הוועדה. פרופסור רות גביזון, פרופסור דוד ליבאי, עורך דין משה נסים, ועורך דין חיים צדוק.
הוועדה נתבקשה לדון בכשירות, בדרך המינוי, באופן הצגת שמות המועמדים ובמשך הכהונה. היא בחנה את מהותו של תפקיד היועץ המשפטי לממשלה ובחרה לכלול בדיוניה סוגיות הנוגעות לתפקיד האמור, שהן מעבר לנושאים שהוגדרו באופן פרטני בכתב המינוי. היא התייחסה גם לנושאים הנוגעים למעמדו של היועץ המשפטי לממשלה, להיקף סמכויותיו, לתחומי פעילותו, ליחסי הגומלין בינו לבין הממשלה, הכנסת ושר המשפטים ובכן בינו לפרקליט המדינה.
ועדת שמגר > יישום ההמלצות

ב-20 באוגוסט 2000 בהחלטה מספר 2274 של הממשלה נקבעו הדרכים והתנאים למינויו של היועץ המשפטי לממשלה. ההחלטה התבססה על ההמלצות אשר הובאו בדו"ח ועדת שמגר.
עיקרי החלטת הממשלה
המועמדים למשרת היועץ המשפטי לממשלה יוצעו לממשלה בידי ועדה מקצועית-ציבורית, אשר תהיה מורכבת מחמישה חברים: שופט בדימוס של בית המשפט העליון, שר משפטים לשעבר או יועץ משפטי לממשלה לשעבר, חבר כנסת שייבחר על ידי ועדת חוקה, חוק ומשפט של הכנסת, עורך-דין שייבחר על ידי המועצה הארצית של לשכת עורכי-הדין ואיש אקדמיה המיומן בתחומי המשפט הציבורי ובדיני עונשין שייבחר בידי הדיקנים של הפקולטות למשפטים במוסדות להשכלה גבוהה.
הוועדה תהיה ועדה קבועה.
שר המשפטים אחראי לייזום המינויים בידי הגורמים הממנים.
רק ראש הממשלה, שר המשפטים, או חבר מן הוועדה, יהיו רשאים להציע מועמדים לוועדה.
הוועדה תקיים התייעצות אחת או יותר עם ראש הממשלה ושר המשפטים בעניין התאמתם של המועמדים למינוי.
כדי להכלל בין המועמדים, צריך המועמד להיות כשיר להתמנות לשופט של בית המשפט העליון לפי הכללים הקבועים בסעיף 2(1) או (2) לחוק בתי המשפט (1984).
שמות המועמדים שהוצעו ואשר הוועדה ראתה אותם ראויים למינוי, יפורסמו ברבים, באמצעי התקשורת בדרך שתורה הוועדה. עשרים ואחד ימים לפחות לפני סיכום מסקנותיה של הוועדה.
דרושה הסכמה של לפחות ארבעה מתוך חמשת חברי הוועדה על מנת לקבוע כי מועמד הוא כשיר, ראוי ומתאים. ההצעה תועבר לממשלה ועם קבלת ההצעה יובא עניין המינוי לדיון בממשלה על ידי שר המשפטים.
אם החליטה הוועדה שלא למנות מועמד מבין המועמדים שהציעה הוועדה, יוחזר הדיון בבחירת מועמדים לוועדה.
משך כהונתו של היועץ המשפטי לממשלה יהיה תקופה אחת של שש שנים, לא ימונה מי שמלאו לו שבעים שנה.
היועץ המשפטי לממשלה רשאי להודיע על התפטרותו לפני תום תקופת כהונתו על ידי הודעה בכתב לראש הממשלה.
הממשלה רשאית בהתייעצות עם הוועדה להפסיק את כהונתו של היועץ המשפטי לממשלה.
ב-25 בינואר 2004 בהחלטת הממשלה מספר 1394 הוחלט למנות את עורך-דין מני מזוז, אשר היה באותו הזמן המשנה ליועץ המשפטי לממשלה, למשרת היועץ המשפטי לממשלה. בכך הוא היה היועץ המשפטי לממשלה הראשון אשר נבחר בהתאם להחלטת ממשלה מספר 2274 אשר התבססה על המלצות ועדת שמגר.
עד היום הוגשו לכנסת שבע הצעות חוק אשר ביקשו לעגן בחקיקה את דרך המינוי והכהונה של היועץ המשפטי לממשלה. הצעת החוק האחרונה הוגשה בשנת 2007 על ידי ח"כ אבשלום וילן מסיעת מרצ. כל הצעות החוק התבססו על הממצאים וההמלצות של דו"ח ועדת שמגר. אף הצעת חוק לא הגיעה לקריאה ראשונה.
לקריאה נוספת

בנדור, אריאל וסגל, זאב. "היועץ המשפטי לממשלה- המשפט והממשל", הפרקליט, מ"ד, 1999, עמ' 448-423.
בן-דרור, מרדכי. "קווים לבחירת היועץ המשפטי לממשלה", המשפט. 4, 1998, עמ' 52-46.
ברזילי, גד. ונחמיאס, דוד. היועץ המשפטי לממשלה: סמכות ואחריות. ירושלים: המכון הישראלי לדמוקרטיה, 1997.
סגל, זאב. "צללים מרחפים על שלטון החוק - עם פרשת בר-און ובעקבותיה", משפט וממשל. ד', תשנ"ח, עמ' 666-587.
פוינט פורוורד

פוינט-פורוורד היא עמדה בלתי-רשמית בכדורסל, המשלבת תכונות של פורוורד ושל רכז (רכז). הפוינט פורוורד מנהל למעשה את המשחק מעמדת הפורוורד, ולא מעמדת הרכז כנהוג.
לארי בירד נחשב לנציג החשוב ביותר של הפוינט-פורוורד ותרם לפרסום המושג. מג'יק ג'ונסון שילב ברמה דומה את הדברים הנדרשים מרכז ומפורוורד, אך הוא שיחק בעמדת הרכז, ולכן הוא אינו פוינט-פורוורד. פוינט פורוורדים קלאסיים אחרים הם ג'ון האבליצ'ק, סקוטי פיפן ופול פירס משחקני העבר, קווין דוראנט ולברון ג'יימס משחקני ההווה.
השחקן האירופאי הבולט עם תכונות של תפקיד זה הוא דיאן בודירוגה. בין שחקני העבר באירופה שהיו בולטים כאלו היו למשל טוני קוקוץ' ואנדריי קירילנקו.
בכדורסל הישראלי נהוג לראות את נדב הנפלד כאב טיפוס של תפקיד הפוינט פורוורד, ובהמשך את השחקנים גור שלף, וליאור אליהו. ובהווה דני אבדיה.
היסטוריה

אחד הראשונים לשחק בעמדה היה ג'ון ג'ונסון, ששיחק בשנות ה-70 בסיאטל סופרסוניקס לצד שני הגארדים, גאס ויליאמס ודניס ג'ונסון. במהלך שנות ה-80  ג'ונסון ופול פרסי שיחקו כפוינט פורוורד בקבוצת מילווקי באקס תחת המאמן דון נלסון. לארי בירד, סמול פורוורד בגובה 2.06 שהצטיין ביצירת סלים וריבאונדים בעמדה זו, שיחק גם לעיתים כפוינט פורוורד.
סקוטי פיפן ששיחק עם מייקל ג'ורדן בשיקגו בולס הוא דוגמה נוספת לפוינט פורוורד מודרני. הוא היה הסמול פורוורד של הקבוצה, אבל הוא שיחק כרכז בתיכון. ביום בו נבחר בדראפט, ניתן לצטט את פיפן במהלך הראיון שלו "אני רוצה לשחק כנראה בעמדת הסמול פורוורד אבל בעתיד אני ארצה לנסות את דרכי בעמדת הרכז".  חברו לקבוצת השיקגו בולס, דניס רודמן, ציין כי "פיפן הוא ככל הנראה הגרסה המודרנית של עמדת הפאוור/פוינט פורוורד".
הערות שוליים

↑  NBA Draft 1987 - Scottie Pippen (Pick NO.5), נבדק ב-2023-12-11
↑  Trikansh Kher, "Scottie Pippen Revolutionized the Point Forward Position": Dennis Rodman Once Heaped Praise on Bulls Teammate's Offensive Ability, The SportsRush, ‏2023-02-21 (באנגלית)
| עמדות בכדורסל |
| --- | --- | --- |
| גארדים | 1. רכז • 1 / 2. קומבו גארד • 2. קלע |  |
| פורוורדים | 2 / 3. סווינגמן • 3. סמול פורוורד • 4. פאוור פורוורד • סטרץ' פור • פוינט פורוורד |  |
| סנטרים | 4 / 5. פורוורד-סנטר • 5. סנטר |  |
‏
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
La Leyenda

La Leyenda (בעברית: "האגדה") הוא מארז התקליטורים השלישי של הזמרת המקסיקנית-אמריקאית סלינה. מארז התקליטורים יצא לאור ב-9 במרץ 2010 בהוצאת חברות התקליטים קפיטול לטין, EMI לטין וקיו-פרודקשנס. המארז מכיל ארבעה תקליטורים הכוללים אוסף של שירים וגרסאות כיסוי של הזמרת של הזמרת כאשר כל דיסק מכיל מוזיקה בסגנון אחר כאשר שלושת הדיסקים הראשונים מכילים מוזיקה בספרדית והדיסק הרביעי מכיל מוזיקה רק באנגלית.
רקע

לפני יציאת מארז התקליטורים, אביה של הזמרת פנה למעריצים שלה וביקש מהם ליצור מסר מיוחד לסלינה ובין השולחים ייבחרו כמה אשר המסרים שלהם ייכללו במארז. התכנון היה שהמארז יכיל מספר חוברות בהם מסרים של משפחה וחברים לסלינה ותמונות של סלינה ובתוך החוברות האלה ייכללו גם המסרים מהמעריצים.
בסופו של דבר כחודש לפני יציאת האלבום, הוחלט לבטל את הוצאת החוברות בשל בעיות של זכויות יוצרים.
רשימת רצועות > תקליטור 1

"Amor Prohibido"
"Baila Esta Cumbia"
"La Carcacha"
"Besitos"
"Como la Flor"
"El Chico del Apartamento 512"
"La Llamada"
"Bidi Bidi Bom Bom"
"Quiero Ser"
"Si Una Vez"
"No Debes Jugar"
"Techno Cumbia"
"Costumbres"
"Fotos y Recuerdos"
"No Quiero Saber"
"Enamorada de Ti"
"Tú Robaste Mi Corazón" (דואט עם אמיליו נבירה)
"Ya No"
"No Te Vayas"
"Ámame"
"Aunque No Salga El Sol"
"Puede Ser" (דואט עם ננדו "גרו" דומינגז)
"Sukiyaki"
"Buenos Amigos" (דואט עם אלווארו טורס)
רשימת רצועות > תקליטור 2

"Contigo Quiero Estar"
"Ámame, Quiéreme"
"Ya Ves"
"Mentiras"
"La Tracalera"
"Cobarde"
"Si La Quieres"
"Tus Desprecios"
"Yo Te Sigo Queriendo"
"Ven Conmigo"
"Las Cadenas"
"Vuelve A Mi"
"Siempre Estoy Pensando En Ti"
"Yo Te Amo" (Live)
"Yo Me Voy"
"Despues de Enero"
"Dame Un Beso"
"Tengo Ganas de Llorar"
"Tu Eres"
"Tú Sólo Tú"
"El Toro Relajo"
"Siempre Hace Frio"
"¿Qué Creías?"
"No Me Queda Más"
רשימת רצועות > תקליטור 3

"I Could Fall in Love"
"My Love"
"Missing My Baby"
"Captive Heart"
"I'm Getting Used to You"
"God's Child (Baila Conmigo)" (דואט עם דייוויד ברן)
"Dreaming of You"
"Wherever You Are (Donde Quiera Que Estés)" (דואט עם באריו בויז)
"Only Love"
"A Million to One"
"Is It the Beat?"
"Where Did the Feeling Go?"
"A Boy Like That"
"Always Mine"
"I'm Getting Used to You" (מיקס) [רצועת בונוס]
"Don't Throw Away My Love" [רצועת בונוס]
רשימת רצועות > תקליטור 4

מחרוזת דיסקו ("I Will Survive"‏\"Funkytown"‏\"Last Dance"\‏"The Hustle"\‏"On the Radio")
"Amame, Quiéreme"\"Siempre Estoy Pensando En Ti"
"Amor Prohibido"
"Baila Esta Cumbia"
"No Me Queda Más"
"El Chico del Apartamento 512"
"Si La Quieres"
"Bidi Bidi Bom Bom"
"Si Una Vez"
"Ya Ves"
"¿Qué Creías?"
"Tus Desprecios"
"Cobarde"
"Techno Cumbia"
"La Carcacha"
"Ven Conmigo"\"Perdoname"
"Como la Flor"
"Como Te Extraño" (פיט אסטודילו) [רצועת בונוס]
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 4 |
|  ארצות הברית | מצעד האלבומים הלטיניים | 7 |
|  יפן | אוריקון | 97 |
|  מקסיקו | טופ 100 – מקסיקו | 29 |
|  קנדה | מצעד האלבומים הקנדי | 81 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה (לטיני) | 60,000 |
 מכירות + הזרמת מדיה בלבד
הערות שוליים

1 2  Selena - La Leyenda, Discogs (באנגלית)
↑  Gold & Platinum, RIAA (באנגלית אמריקאית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz release group: b6dec079-8cfd-477b-b9a7-47bcd5b812d3
תעסוקת חרדים בישראל

תעסוקת חרדים היא סוגיה כלכלית, חברתית ופוליטית, הנמצאת על סדר היום הציבורי בישראל. שיעור התעסוקה של הגברים החרדים נמוך מהממוצע בישראל.